YouTube पोस्ट समाप्त, 1

राजूरकर नावाचे कार्यकर्ते म्हणतात, "सर, चंद्रपूर येथून विनायक बांगडे यांना तिकीट जाहीर झालं आहे. चंद्रपूरमधून आपला उमेदवार खात्रीशीर आहे ना." 

यावर चव्हाण म्हणतात, "तुम्ही जे म्हणताय ते तिकडे मुकूल वासनिकांशी बोलून घ्या. माझं पूर्ण समर्थन आहे. पण काही लोकांना समजत नाही. मी तुमच्याबरोबर आहे या सगळ्या विषयामध्ये." 

राजूरकर पुढे म्हणतात, "मुकूल वासनिक काहीच नाही ना सर तुमच्यापुढे, तुम्ही सगळा महाराष्ट्र सांभाळता." 

यावर चव्हाण म्हणतात, "माझं इथं कुणी ऐकायला तयार नाही. मी सुद्धा राजीनामा द्यायच्या मनस्थितीमध्ये आहे. तुम्ही जरा वासनिकांशी बोला, आमची बाजू मांडा."

चव्हाणांची सारवासारव

ही ऑडिओ क्लिप खरी आहे की खोटी हे आम्ही अशोक चव्हाणांना विचारलं. 

ही खरी असल्याचं मान्य करत ते म्हणाले, "एखाद्या कार्यकर्त्याशी बोलणं, त्याच्या भावना समजून घेणं हे अध्यक्ष म्हणून माझं काम आहे. दोन्ही लोकांमध्ये झालेलं खासगी संभाषण जाहीर कसं होऊ शकतं, हे मला समजत नाहीये. मी असं काही जाहीर भाषणात बोललेलो नाही."   

राजीनाम्यासंदर्भात विचाल्यावर ते म्हणाले, "मी कुठंही काही जाहीर भाष्य ... आणखी 4000 वर्णांसाठी लेख सुरू ठेवा:
केलेलं नाही. कार्यकर्त्याच्या भावना समजून घेणं, तिथले विषय समजून घेणं हे अध्यक्ष म्हणून माझं कामच आहे. कार्यकर्ते फोन करतात, ते काहीतरी प्रॉब्लेम असल्यामुळेच करतात."

"लोकसभा तिकीट वाटपासंदर्भात मी हतबल असण्याचा विषय नाही, पण काही ठिकाणी मतांमध्ये भेद असू शकतात. विदर्भातले विषय मुकूल वासनिकांना माहिती आहेत, म्हणून त्यांच्याशी बोलायचा सल्ला मी कार्यकर्त्याला दिला," असं ते पुढे म्हणाले.

हायकमांडवर दबाव आणण्याचा प्रयत्न?

या क्लिपमुळे अनेक प्रश्न निर्माण होतात. लोकमतच्या नागपूर आवृत्तीचे निवासी संपादक गजानन जानभोर सांगतात, "अशोक चव्हाण पहिल्यांदाच हतबल असल्याचं दिसून येत आहेत. त्यांची ही हतबलता केवळ चंद्रपूरच्या जागेवरून नाही. तर नांदेडमध्येही त्यांना स्वत:ला लढायला सांगितलं आहे, पण त्यांची इच्छा दिसत नाहीये. औरंगाबादमध्ये त्यांनी सुभाष झांबड यांना तिकीट दिलं आणि मग यामुळे त्यांचे सहकारी अब्दुल सत्तार यांनी बंडखोरी केली." 

दिल्लीतले ज्येष्ठ पत्रकार व्यंकटेश केसरी म्हणतात, "हा चव्हाणांचा त्रागा असू शकतो. परंतु मी राजीनामा देतो असं त्यांनी म्हटलंय आणि तेही निवडणुकीच्या तोंडावर. अशा वेळेस त्यांनी त्यांचा इन्कारही केलेला नाही. महाराष्ट्र काँग्रेसचं दुर्दैव असं की, विरोधी पक्ष नेते राधाकृष्ण विखे-पाटील पक्षात आहेत की नाहीत, हे माहिती नाही. प्रदेशाध्यक्ष म्हणतात, माझं कुणी ऐकत नाही. यातून लोकांमध्ये एक चुकीचा मेसेज जातो." 

अशोक चव्हाणांसारखा ज्येष्ठ नेता एवढी मोठी गोष्ट एका अनोळखी कार्यकर्त्याशी फोनवर कशी बोलू शकतो, अशी शंकाही अनेकांनी उपस्थित केली आहे. आपले कॉल रेकॉर्ड होऊ शकतात, हे या माजी मुख्यमंत्र्याला ठाऊक नसेल का? 

यावर वेंकटेश केसरी म्हणतात "चव्हाणांनी हे जाणीवपूर्वक केलं असेल किंवा ते अजाणतेपणी झालं असेल, परंतु त्यांनी त्याचा इन्कार केलेला नाही. मग ही अगतिकता आहे की हायकमांडला कोंडीत पकडण्यासाठीचा प्रयत्न आहे, हे कळायला मार्ग नाही. पण चव्हाणांचा उजवा हात मानला जाणारे अब्दुल सत्तार यांनी राजीनामा दिल्याची बातमी आहे. म्हणजे आता ही हायकमांडवर प्रेशर टॅक्टिक्स आणणं सुरू झालं आहे, अशीही शक्यता आहे." 

हा कॉल तुम्ही जाणीवपूर्वक लीक केला का, असं विचारल्यावर अशोक चव्हाणांनी स्पष्ट उत्तर देण्याचं टाळलं. 

'मुकूल वासनिकांवर गांधींचा विश्वास' 

मुकूल वासनिक आणि गांधी कुटुंबीयांच्या संबंधांविषयी दिल्लीतले ज्येष्ठ...